14. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 599 της 9/17 Αυγ. 1978 (ΦΕΚ Α' 128) Περί υπολογισμού, βεβαιώσεως, εισπράξεως και αποδόσεως εις ΕΤΕΡΠΣ της εισφοράς των άρθρ. 1-3 του Νόμ. 720/1977. Έχοντες υπ' όψει: 1.Τας διατάξεις της παρ. 6 του άρθρ. 2 του Νόμ. 720/1977 "περί εξαιρέσεως από της κατεδαφίσεως αυθαιρέτων κτισμάτων, επιβολής ειδικών τελών επί οικοδομικών εργασιών εκτελουμένων κατά τας διατάξεις του άρθρ. 102 το Ν.Δ. 8/1973 και του άρθρ. 1 του Α.Ν. 395/1968 και ρυθμίσεως ετέρων πολεοδομικών θεμάτων". 2.Την υπ' αριθ. 585/6.7.1978 γνωμοδότησιν του Συμβουλίου της Επικρατείας, προτάσει των Υπουργών Οικονομικών και Δημοσίων Έργων, απεφασίσαμεν: Άρθρ.7.-Η υπέρ του Δημοσίου προσφυγή του άρθρ. 74 παρ. 2 του Κώδικος Φορολογικής Δικονομίας, ασκείται δια τας περιπτώσεις εισφοράς των άρθρ. 1-3 του Νόμ. 720/77 υπό του Υπουργού Δημοσίων Έργων ή υπό του κατά τόπον αρμοδίου Προϊσταμένου των κατά το άρθρ. 85 του Π.Δ. 910/1977 "περί Οργανισμού του Υπουργείου Δημοσίων Έργων" Περιφερειακών Υπηρεσιών του Υπουργείου Δημοσίων Έργων. Άρθρ.8.-Επί παραδοχής εφέσεως ή ετέρου ενδίκου μέσου του Δημοσίου επαναβεβαιούται η εισφορά εφαρμοζομένων αναλόγως των διατάξεων του άρθρ. 2 του παρόντος. Η παρ. 5 του άρθρ. 5 του παρόντος ως προς τον χρόνον καταβολής της εισφοράς εφαρμόζεται και εν προκειμένω. Εις τους Υπουργούς Οικονομικών και Δημοσίων Έργων, ανατίθεμεν την δημοσίευσιν και εκτέλεσιν του παρόντος. 23.Δ.ε.14 Αυθαίρετες κατασκευές Άρθρ.1.-1.Αρμόδιαι δια την βεβαίωσιν της εισφοράς του άρθρ. 2 του Νόμ. 720/1977 "περί εξαιρέσεως από της κατεδαφίσεως αυθαιρέτων κτισμάτων, επιβολής ειδικών τελών επί οικοδομικών εργασιών εκτελουμένων κατά τας διατάξεις του άρθρ. 102 του Ν.Δ. 8/1973 και του άρθρ. 1 του Α.Ν. 395/1968 και ρυθμίσεως ετέρων πολεοδομικών θεμάτων", τυγχάνουν αι αρμόδιαι δια την παραλαβήν των δηλώσεων του νόμου τούτου Πολεοδομικαί Υπηρεσίαι του Υπουργείου Δημοσίων Έργων, εις την περιοχήν των οποίων ευρίσκεται η αυθαίρετος οικοδομή, ήτοι: α)Προκειμένου περί του Νομού Αττικής αι τέσσαρες Διευθύνσεις Πολεοδομίας των Διαμερισμάτων Νομαρχίας Αττικής (Αθηνών - Πειραιώς, Δυτικής Αττικής και Ανατολικής Αττικής). β)Προκειμένου περί του Νομού Θεσσαλονίκης η Διεύθυνσις Πολεοδομίας Νομαρχίας Θεσσαλονίκης. γ)Προκειμένου περί των λοιπών Νομών της Χώρας, αι Διευθύνσεις Τεχνικών Υπηρεσιών Νομαρχίας δια του αντιστοίχου παρ' αυταίς Τμήματος Πολεοδομίας και Πολεοδομικών Εφαρμογών. 2.Η αρμοδία δια την παραλαβήν της περί αυθαιρέτου οικοδομής ή τμήματος αυτής δηλώσεως της περιπτ. β' της παρ.2 του άρθρ. 1 του ανωτέρω Νόμ. 720/1977 (συμπληρωματική δήλωσις) Πολεοδομική Υπηρεσία, συσχετίζει ταύτην προς την προσωρινήν δήλωσιν της περιπτ. α' της αυτής παρ. 2 του άρθρ. 1, αναγράφουσα επί της δηλώσεως τον αύξοντα αριθμόν καταχωρήσεως ταύτης, κρατεί την δήλωσιν ταύτην εις προσωρινόν παρ' αυτή φάκελλον και συντάσσει ειδικόν σημείωμα δια την είσπραξιν της πρώτης δόσεως της κατά το άρθρ. 2 του Νόμ. 720/1977 εισφοράς. 3.Το σημείωμα απευθύνεται εις το Ταμείον της έδρας της δεχομένης την δήλωσιν Πολεοδομικής Υπηρεσίας και περιλαμβάνει τον αριθμόν καταχωρήσεως της πρώτης (αρχικής δηλώσεως), το ονοματεπώνυμον του δηλούντος, την κατοικίαν αυτού και το εισπρακτέον ποσόν της πρώτης δόσεως. (Αντί για τη σελ. 320,15(α) Σελ. 320,15(β) Τεύχος 726 - Σελ. 29 Αυθαίρετες κατασκευές 23.Δ.ε.11-14 4.Η έκδοσις του σημειώματος γίνεται βάσει του περιλαμβανομένου εν τη δηλώσει ποσού. Τα σημειώματα εκδίδονται εκ τριπλοτύπου στελέχους, του οποίου τα δύο διάτρητα αντίτυπα παραδίδονται εις τον δηλούντα. Βάσει του ενός αντιτύπου του σημειώματος τούτου το Δημόσιον Ταμείον προβαίνει εις την είσπραξιν του ποσού, ο δε οικείος επιμελητής εισπράξεων παραδίδει το σχετικόν τριπλότυπον και σημειοί τα στοιχεία τούτου επί του ετέρου αντιτύπου του σημειώματος το οποίον κρατεί ο καταθέτων. 5.Μετά την προσκόμισιν εις την οικείαν Πολεοδομικήν Υπηρεσίαν του τριπλοτύπου εισπράξεως της πρώτης δόσεως, αύτη επισυνάπτει τούτο εις την εκκρεμή παρ' αυτή δήλωσιν και προβαίνει εις την καταχώρησιν της δηλώσεως εις το κατά την παρ. 3 του άρθρ. 1 του Νόμ. 720/1977 βιβλίον. Ο αριθμός της δηλώσεως καταχωρείται επισημειωματικώς και επί του κατατεθέντος τριπλοτύπου. 6.Η δήλωσις είναι απαράδεκτος εάν δεν συνοδεύεται υπό του τριπλοτύπου καταβολής της πρώτης δόσεως, έστω και εάν αύτη γίνεται υπό οιανδήποτε επιφύλαξιν. 7.Η δήλωσις παραλαμβάνεται και καταχωρείται άνευ τριπλοτύπου καταβολής της πρώτης δόσεως εις τας περιπτώσεις των παρ. 7 και 8 του άρθρ. 2 του Νόμ. 720/77. Άρθρ.2.-1.Δια την είσπραξιν των υπολοίπων πλην της πρώτης δόσεως της εισφοράς του Νόμ. 720/77 η αρμοδία Πολεοδομική Υπηρεσία συντάσσει χρηματικούς καταλόγους βάσει των στοιχείων των υποβληθεισών δηλώσεων. 2.Οι τίτλοι εισπράξεως (χρηματικοί κατάλογοι, καταστάσεις κλπ.) συντάσσονται συμφώνως προς τας διατάξεις των άρθρ. 33 και 37, κατά περίπτωσιν, του Β.Δ. 757/1969 "περί διαρθρώσεως των Δημοσίων Ταμείων, των καθηκόντων του προσωπικού αυτών, του λογιστικού συστήματος των Δημοσίων Ταμείων, των τηρουμένων υπ' αυτών λογιστικών και διαχειριστικών βιβλίων και του τρόπου τηρήσεως αυτών, της λειτουργίας εν γένει των Δημοσίων Ταμείων και της ευθύνης των Ταμιακών υπολόγων και των Ταμιακών εν γένει υπαλλήλων" όπως αυτά ετροποποιήθησαν και συνεπληρώθησαν δια των άρθρ. 1, 2 και 4 του Π.Δ. 26/1977 "περί τροποποιήσεως και συμπληρώσεως διατάξεών τινων του υπ' αριθ. 757/1969 Β.Δ/τος". Οι χρηματικοί κατάλογοι αποστέλλονται προς βεβαίωσιν εις το Δημόσιον Ταμείον της επαγγελματικής κατοικίας ή εις περίπτωσιν ελλείψεως ταύτης εις το Δημόσιον Ταμείον της κατοικίας του δηλούντος. Εις εκάστην περίπτωσιν βεβαιώσεως εισφοράς επί του χρηματικού καταλόγου πλην των στοιχείων που αναγράφονται  Σελ. 320,16(β) Τεύχος 726 - Σελ. 30 βάσει των διατάξεων του άρθρ. 33 του Β.Δ. 757/1969 αναγράφεται απαραιτήτως επ' αυτού και η διεύθυνσις του αυθαιρέτου κτίσματος, ως και ο αριθμός των δόσεων πληρωμής του βεβαιουμένου ποσού. 3.Οι χρηματικοί κατάλογοι καταρτίζονται εντός των μηνών Αυγούστου και Νοεμ. 1978. Οι κατ' Αύγουστον συντασσόμενοι κατάλογοι περιλαμβάνουν πάσας τας μέχρι 31 Ιουλ. 1978 υποβληθείσας συμπληρωματικάς δηλώσεις οι δε κατά Νοέμβριον τοιούτοι πάσας τας λοιπάς. 4.Εις τας περιπτώσεις της παρ. 5 του άρθρ. 2 του Νόμ. 720/77 καθ' ας υφίσταται εις ολόκληρον ευθύνη των συγκυρίων, ο χρηματικός κατάλογος περιλαμβάνει υπό τον αυτόν αύξοντα αριθμόν και υπό μόνον εφ' άπαξ αναγραφήν των βεβαιουμένων ποσών εισφοράς πάντας τους δια την αυτήν οικοδομήν ή τμήμα ταύτης υποβαλόντας δήλωσιν συγκυρίους αυτής με την ένδειξιν της εις ολόκληρον ευθύνης τούτων. 23.Δ.ε.14 Αυθαίρετες κατασκευές 5.Οι χρηματικοί κατάλογοι συντάσσονται και υπογράφονται υπό των εντεταλμένων προς τούτο υπαλλήλων εκάστης Πολεοδομικής Υπηρεσίας, ελέγχονται και προσυπογράφονται υπό του Προϊσταμένου του οικείου Τμήματος και θεωρούνται υπό του Προϊσταμένου της αρμοδίας Πολεοδομικής Υπηρεσίας. Οι παρ' εκάστης Πολεοδομικής Υπηρεσίας εκδιδόμενοι χρηματικοί κατάλογοι εισφοράς των άρθρ. 1 έως 3 του Νόμ. 720/77 φέρουν έκαστος ίδιον αύξοντα αριθμόν καταλόγου, λαμβανόμενον εξ ειδικού προς τούτο βιβλίου τηρουμένου παρ' εκάστης Πολεοδομικής Υπηρεσίας εις το οποίον καταχωρείται μόνον ο αύξων αριθμός του καταλόγου, ο συνολικός αριθμός των εν αυτώ εγγραφών (εκ της στήλης του αύξοντος αριθμού αυτού τούτου του καταλόγου) και το συνολικώς δι' αυτού βεβαιούμενον ποσόν. Όταν επιστραφή υπό του Δημοσίου Ταμείου το σχετικόν τριπλότυπον αποδεικτικόν παραλαβής εισπρακτέων εσόδων καταχωρείται και ο αριθμός αυτού. 6.Άμα της συντάξει των χρηματικών καταλόγων η οικεία Πολεοδομική Υπηρεσία καταχωρεί εις το βιβλίον Δηλώσεων δι' εκάστην δήλωσιν τον αριθμόν του εκδοθέντος καταλόγου και τον εντός αυτού αύξοντα αριθμόν υφ' ον περιελήφθη η βεβαίωσις της αντιστοιχούσης εις την δήλωσιν εισφοράς. Άρθρ.3.-Η εισπραττομένη υπό των Δημοσίων Ταμείων του Κράτους, εισφορά των άρθρ. 1-3 του Νόμ. 720/1977, θα αποδίδεται από την αρμοδίαν Διεύθυνσιν του Γενικού Λογιστηρίου του Κράτους κατά μήνα και εξ ολοκλήρου εις το Ειδικόν Ταμείον Εφαρμογής Ρυθμιστικών και Πολεοδομικών Σχεδίων. Άρθρ.4.-1.Συμπληρωματική βεβαίωσις της εισφοράς των άρθρ. 1-3 του Νόμ. 720/1977 γίνεται όταν προκύψη μείζον ποσόν οφειλομένης εισφοράς μετά τον έλεγχον της δηλώσεως και την τυχόν εξακρίβωσιν: α)Διαφοράς μεταξύ του δηλωθέντος εμβαδού και του πραγματικού τοιούτου μέχρι του υπό του νόμου οριζομένου ορίου ανοχής 5%. β)Διαφοράς μεταξύ των εις την δήλωσιν χρησιμοποιηθέντων δια τον υπολογισμόν της εισφοράς κλιμακίων των παρ. 2 έως 4 του άρθρ. 2 του Νόμ. 720/77 και των πράγματι εφαρμοστέων τοιούτων. γ)Του ότι η οικοδομή δεν υπάγεται ως εδηλώθη, εις τας εξαιρουμένας της εισφοράς περιπτώσεις των παρ. 7 και 8 του άρθρ. 2 του Νόμ. 720/77 και δ)λογιστικών λαθών εις τον υπολογισμόν της εισφοράς. 2.Ο έλεγχος της ακριβείας των στοιχείων της δηλώσεως γίνεται υπό επιτροπών εκ τριών τεχνικών υπαλλήλων εξ ων εις τουλάχιστον Κλάδων ΑΤ, συγκροτουμένων δι' εντολής ελέγχου του Προϊστα μένου της αρμοδίας Πολεοδομικής Υπηρεσίας. Ο λογιστικός έλεγχος δύναται να γίνεται και υπό ειδικών συνεργείων ή και μηχανογραφικώς δια να επισημανθούν και τεθούν υπ' όψιν της επιτροπής αι εμφανίζουσαι αποκλίσεις δηλώσεις. 3.Η Επιτροπή δι' εκάστην δήλωσιν δια την οποίαν διαπιστούνται αποκλίσεις ή ανακρίβειαι συντάσσει ιδιαιτέραν έκθεσιν, περιλαμβάνουσαν πάντα τα στοιχεία τα οποία συνιστούν και αιτιολογούν την επισημαινομένην ανακρίβειαν της δηλώσεως. Εάν η ανακρίβεια σύγκειται εις τα χρησιμοποιηθέντα εν τη δηλώσει κλιμάκια υπολογισμού του φόρου η έκθεσις περιλαμβάνει και τον υπό τα πράγματι εφαρμοστέα κλιμάκια υπολογισμόν της εισφοράς. Εάν εκ του ελέγχου δεν διαπιστωθούν ανακρίβειαι εις δηλώσεις η έκθεσις δύναται να συνταχθή ενιαία δια τας πλείονας ταύτας δηλώσεις. 4.Αι εκθέσεις επί δηλώσεων εκ του ελέγχου των οποίων δεν διεπιστώθησαν ανακρίβειαι, σημειούνται εις την οικείαν στήλην του βιβλίου δηλώσεων και τίθενται εις το αρχείον άνευ ετέρας ενεργείας. 5.Επί εκθέσεων ελέγχου δηλώσεων διαπιστουσών διαφοράς δηλωθέντος εμβαδού μεγαλυτέρας του 5% η έκθεσις δέον να περιλαμβάνει και τα στοιχεία της εκθέσεως της παρ. 2 του άρθρ. 121 του Ν.Δ. 8/73 "περί ΓΟΚ". Εις τας περιπτώσεις ταύτας, αφ' ενός μεν διαβιβάζεται η σχετική δήλωσις μετ' αντιγράφου της εκθέσεως εις τον αρμόδιον Εισαγγελέα δια την άσκησιν της σχετικής ποινικής διώξεως κατά του δηλούντος, αφ' ετέρου δε άρχεται η διαδικασία χαρακτηρισμού της εν τη δηλώσει οικοδομής ή τμήματος αυτής ως αυθαιρέτου κατά τας διατάξεις του άρθρ. 118 και επόμενα του Ν.Δ. 8/73. Η έκθεσις του παρόντος άρθρου αποτελεί, εις την περίπτωσιν αυτήν την έκθεσιν τεχνικού υπαλλήλου της παρ. 2 του άρθρ. 121 του Ν.Δ. 8/73. Εαν κατά την έκδοσιν της κατά την παρ. 1 του άρθρ. 121 του Ν.Δ. 8/73 αποφάσεως επιβολής προστίμου έχει βεβαιωθεί ήδη η εισφορά των άρθρ. 1-3 του Νόμ. 720/77, αύτη εξακολουθεί εισπραττομένη ως εβεβαιώθη και αφαιρείται εν τη σχετική αποφάσει από του επιβαλλομένου προστίμου, συμψηφιζομένη προς τούτο. Εάν δεν έχη γίνει η βεβαίωσις το πρόστιμον επιβάλλεται εις το σύνολόν του. 6.Επί εκθέσεων ελέγχου διαπιστουσών διαφοράς εις το δηλωθέν εμβαδόν μέχρι του 5% κινείται η κατά το επόμενον άρθρον διαδικασία προς επιβολήν της οφειλομένης εις τας περιπτώσεις ταύτας συμπληρωματικής εισφοράς. 7.Επί εκθέσεων ελέγχου δηλώσεων διαπιστουσών ανακριβείας των περιπτ. β, γ ή δ της παρ. 1 του παρόντος άρθρου αφ' ενός μεν διαβιβάζεται η σχετική δήλωσις μετ' αντιγράφου της εκθέσεως εις τον αρμόδιον Εισαγγελέα δια να κρίνη δια την ενδεχομένην άσκησιν ποινικής διώξεως κατά του υπαιτίου, αφ' ετέρου δε κινείται η κατά το επόμενον άρθρον διαδικασία προς επιβολήν της οφειλομένης εις τας περιπτώσεις ταύτας συμπληρωματικής εισφοράς. (Μετά την σελ. 320,16(α) Σελ. 320,17 Τεύχος 677 - Σελ. 47 Αυθαίρετες κατασκευές 23.Δ.ε.14 8.Η παρ. 5 του παρόντος άρθρου εφαρμόζεται αναλόγως και εις περιπτώσεις ετέρων ανακριβειών της δηλώσεως, μη εμπιπτουσών εις την προηγουμένην παρ. 7 του παρόντος άρθρου. Άρθρ.5.-1.Εις τας κατά το προηγούμενον άρθρον περιπτώσεις καθ' ας προβλέπεται η βεβαίωσις συμπληρωματικής εισφοράς των άρθρ. 1-3 του Νόμ. 720/77, αύτη επιβάλλεται δι' αποφάσεως του Προϊσταμένου της αρμοδίας Πολεοδομικής Υπηρεσίας. 2.Η απόφασις επιβολής συμπληρωματικής εισφοράς στηρίζεται επί της κατά το προηγούμενον άρθρον εκθέσεως ελέγχου και περιλαμβάνει τα στοιχεία του υποχρέου, το ποσόν της επιβαλλομένης εις αυτόν συμπληρωματικής εισφοράς και τον κατά την παρ. 5 του παρόντος άρθρου χρόνον και δόσεις καταβολής ταύτης. 3.Η απόφασις μετ' αντιγράφου της εκθέσεως ελέγχου κοινοποιείται εις τον υπόχρεον δια των Αστυνομικών Αρχών ή δια παντός ετέρου δημοσίου οργάνου. 4.Μετά την τυχόν παρέλευσιν απράκτου της κατά το άρθρ. 77 του δια του Νόμ. 4125/1960 κυρωθέντος Κώδικος Φορολογικής Δικονομίας, ως τούτο ισχύει, προθεσμίας προς άσκησιν προσφυγής ενώπιον των Τακτικών Διοικητικών Δικαστηρίων, ολόκληρος η επιβληθείσα συμπληρωματική εισφορά βεβαιούται εντός διμήνου εις το αρμόδιον Δημόσιον Ταμείον, εφαρμοζομένων αναλόγως των διατάξεων του άρθρ. 2 του παρόντος. Ομοία βεβαίωσις γίνεται εντός της αυτής προθεσμίας και επί τη κοινοποιήσει εις την αρμοδίαν Πολεοδομικήν Αρχήν της απορριπτούσης ή εν μέρει μόνον δεχομένης την τυχόν ασκηθείσαν προσφυγήν αποφάσεως του αρμοδίου Διοικητικού Πρωτοδικείου. Τα ανωτέρω εφαρμόζονται αναλόγως και επί εκδόσεως αποφάσεως εφετείου εν περιπτώσει ασκήσεως ενδίκου μέσου. 5.Η συμπληρωματικώς βεβαιουμένη εισφορά οφείλεται εις τον αυτόν χρόνον εις ον ωφείλετο και η κυρία εισφορά και κατανέμεται εις τας μη εισέτι ληξιπροθέσμους δόσεις ταύτης. Άρθρ.6.-1.Έκπτωσις ή επιστροφή της βεβαιωθείσης εισφοράς γίνεται: α)εάν ο Υπουργός Δημοσίων Έργων κηρύξη δι' αποφάσεώς του απαράδεκτον την δήλωσιν και εξαιρέση την αυθαίρετον οικοδομήν ή τμήμα ταύτης από του ευεργετήματος της μη κατεδαφίσεως κατά τας διατάξεις της παρ. 9 του άρθρ. 2 του Νόμ. 720/77. β)εάν διαπιστωθούν λογιστικά λάθη ή έτεραι διαφοραί κατά τον έλεγχον της δηλώσεως ένεκα των οποίων προκύπτει μείωσις της βεβαιωθείσης εισφοράς, Σελ. 320,18 Τεύχος 677 - Σελ. 48 γ)εάν εκδοθή απόφασις του αρμοδίου Τακτικού Διοικητικού Δικαστηρίου δεχομένη εν όλω ή εν μέρει έφεσιν ή έτερον ένδικον μέσον και περιορίζουσα την βεβαιωθείσαν εισφοράν. 2.Η κατά την προηγουμένην παράγραφον έκπτωσις ή επιστροφή γίνεται δια της εκδόσεως υπό της αρμοδίας Πολεοδομικής Υπηρεσίας τετραπλοτύπου ατομικού φύλλου εκπτώσεως (ΤΑΦΕ), συμφώνως προς το άρθρ. 78 του Β.Δ. 757/1969 "περί της διαρθρώσεως των Δημοσίων Ταμείων, των καθηκόντων του Προσωπικού αυτών, του λογιστικού συστήματος κλπ.". 3.Εις τας περιπτ. α και γ της παρ. 1 του παρόντος τα ΤΑΦΕ εκδίδονται βάσει της οικείας αποφάσεως. Εις την περιπτ. β της αυτής παραγράφου το ΤΑΦΕ εκδίδεται βάσει αποφάσεως του Προϊσταμένου της αρμοδίας Πολεοδομικής Υπηρεσίας, εκδιδομένης κατόπιν εκθέσεως ελέγχου της δηλώσεως συμφώνως προς τας διατάξεις του άρθρ. 4 του παρόντος. Εις την περιπτ. α ειδικώς κινείται παραλλήλως η διαδικασία των άρθρ. 118 και επέκεινα του Ν.Δ. 8/73, ΤΑΦΕ δε εκδίδεται μόνον αν δεν οφείλεται εις την συγκεκριμένην περίπτωσιν το κατά το άρθρ. 120 του αυτού Ν.Δ. 8/73 πρόστιμον, άλλως η βεβαιωθείσα εισφορά των άρθρ. 1-3 του Νόμ. 720/77 συμψηφίζεται προς το επιβαλλόμενον τοιούτον πρόστιμον, εκπιπτομένη από τούτου δια της οικείας αποφάσεως.

[Source: greek_legal_code_raptarchis | Tokens: 13257]